
RAPORT DE SPECIALITATE


Potrivit dispoziţiilor art. 62 din Legea nr. 273/2006 privind finanţele publice locale, cu modificările şi completările ulterioare, datoria publică locală reprezintă o obligaţie generală care trebuie rambursată, conform acordurilor încheiate, din veniturile proprii ale unităţii administrativ- teritoriale îmrumutate, precum şi din veniturle beneficiarilor de împrumuturi garantate de autorităţile administraţiei publice locale, după caz. Printre instrumentele datoriei publice locale este enumerată, la art. 62 alin. (2) din Legea nr. 273/2006, printre altele, garanţia locală.
în conformitate cu prevederile art. 62 alin. (5) şi (6) din Legea nr.273/2006, valoarea totală a datoriei contractate de autoritatea administraţiei publice locale trebuie înscrisă în registrul de evidenţă a datoriei publice locale al acestei autorităţi şi se raportează anual prin situaţiile financiare. Registrul de evidenţă a datoriei publice locale include informaţii prin care se specifică suma totală a datoriilor autorităţilor administraţiei publice locale, precum şi detalierea datoriilor şi alte informaţii stabilite prin norme metodologice privind registrul de evidenţă a datoriei publice locale, emise de Ministerul Finanţelor Publice.
Potrivit dispoziţiilor art. 8, alin. (3), lit. g) din Legea nr. 51/2006 privind serviciile comunitare de utilităţi publice, republicată, cu modificările şi completările ulterioare, în exercitarea competenţelor şi atribuţiilor ce le revin în sfera serviciilor de utilităţi publice, autorităţile administraţiei publice locale adoptă hotărâri în legătură cu contractarea sau garantarea împrumuturilor, precum şi contractarea de datorie publică locală prin emisiuni de titluri de valoare, în condiţiile legii, în numele unităţii administrativ-teritoriale, pentru finanţarea programelor de investiţii în vederea dezvoltării, reabilitării şi modernizării sistemelor publice.
Astfel, potrivit prevederilor art. 62 alin, (5) - (8) din Legea nr. 273/2006, cu modificările şi completările ulterioare, şi ale art. 1 şi art. 2 lit. c), e) şi h) din O.U.G. nr. 64/2007, cu modificările şi completările ulterioare, autorităţile executive ale administraţiei publice locale au obligaţia de a înfiinţa sau, după caz, de a menţine, pe suport de hârtie şi/sau în format electronic, Registrul de evidenţă a datoriei publice locale a unităţii administrativ-teritoriale şi Registrul de evidenţă a garanţiilor locale ale unităţii administrativ-teritoriale.
Registrul de evidenţă a datoriei publice locale a unităţii administrativ-teritoriale evidenţiază, din punct dc vedere informativ, în ordine cronologică, situaţia tuturor obligaţiilor financiare ale unităţii administrativ-teritoriale provenind din finanţările rambursabile angajate direct de către aceasta, pe baze contractuale, în condiţiile Legii nr. 273/2006, cu modificările şi completările ulterioare, şi ale Ordonanţei de urgenţă a Guvernului nr. 64/2007, cu modificările şi completările ulterioare. Registrul de evidenţă a garanţiilor locale evidenţiază, din punct de vedere informativ, în ordine cronologică, situaţia tuturor obligaţiilor financiare ale unităţii administrativ-teritoriale provenind din garantarea de către aceasta, a împrumuturilor contractate de operatorii economici ori de serviciile publice din subordinca respectivei unităţi administrativ-teritoriale, precum şi din avalizarea biletelor la ordin contractate, respectiv emise de operatorii economici şi/sau de serviciile publice din subordinea respectivei unităţi administrativ - teritoriale, în condiţiile Legii nr. 273/2006, cu modificările şi completările ulterioare, şi ale Ordonanţei de urgenţă a Guvernului nr. 64/2007, cu modificările şi completările ulterioare.
[bookmark: _GoBack]Potrivit pct. 9 din Cap. 1 - înregistrarea datoriei publice din Anexa - Norme Metodologice pentru înregistrarea şi raportarea datoriei publice la Ordinul ministrului economiei şi finanţelor nr. 1059/2008, cu modificările şi completările ulterioare, persoana care va ţine Registrul de evidenţă a datoriei publice locale a unităţii administrativ - teritoriale şi Registrul de evidenţă a garanţiilor locale a unităţii administrativ-teritoriale se numeşte şi se înlocuieşte, după caz, prin hotărâre a consiliului local al comunei, oraşului, municipiului, sectorului municipiului Bucureşti, consiliului judeţean sau a Consiliului General al Municipiului Bucureşti, după caz.
Având în vedere cele prezentate mai sus, în temeiul art. 129 alin. (1) şi alin. (14), art. 136 alin. (1), art. 139 alin. (1), art. 196 alin. (1) lit. a), art. 197 alin. (4) şi art. 199 din Ordonanţa de Urgenţă a Guvernului nr. 57/2019 privind Codul Administrativ, cu modificările şi completările ulterioare, propun adoptarea proiectului de hotărâre privind desemnarea persoanei care va ţine Registrul de evidenţă a datoriei publice locale şi Registrul de evidenţă a garanţiilor locale ale oraşului Boldeşti-Scăeni.

